wickkiey/tamil-wikipedia-chunked huggingface dataset:
# நாவாய்ப் பொறியியல்

## முதன்மைக் கருப்பொருள்கள்

### மிதப்பும் நிலைப்பும்

ஒரு மிதவை நீரின் மேற்பரப்பில் மிதக்கும்போது அதற்கு அறுபோக்கு கட்டற்ற இயங்குமுகங்கள் அமைகின்றன; இவை சுழற்சியாகவோ நேரிடப் பெயர்ச்சியாகவோ அமையும்.
- முன்பின் பெயர்ச்சி அலைப்பு எனப்படும்.
- குறுக்குவாட்டப் பெயர்ச்சி வீச்சு எனப்படும்.
- குத்துப் பெயர்ச்சி எழுச்சி/அமிழ்வு எனப்படும்.
- குறுக்குவாட்ட அச்சுச் சுழற்சி கிடைச் சுழல்வு அல்லது புரள்வு அல்லது புரி(pitch) அல்லது சீர் (trim) எனப்படும்.
- முன்பின் அச்சுச் சுழற்சி குத்துச் சுழல்வு அல்லது உருள்வு (roll) எனப்படும்.
- குத்துநிலை அச்சுச் சுழல்வு திரும்பு (yaw).  
நெடுக்குவாட்டச் சாய்வுகளுக்கான நெடுக்கவாட்ட நிலைப்பு கலப் புவி ஈர்ப்பு மையத்துக்கும் நெடுக்குவாட்ட மாறுமையத்துக்கும் இடையில் அமையும் தொலைவைச் சார்ந்துள்ளது. வேறுவகையில் சொல்ல்லவேண்டுமானால், கலம் தன் ஈர்ப்புமையத்தைப் பேணுவதற்கான அடிப்படை, கலத்தின்முன்புற, பின்புற வெட்டுமுகங்களுக்குச் சமத் தொலைவுகளில் அமைந்த கலத் தொலைவு இணைகளைச் சார்ந்துள்ளது.  
ஒரு பொருள் நீரில் மிதக்கும்போது அதைக் கீழே இழுக்கும் ஈர்ப்பு விசை செயல்படுகிறதுt. பொருள் உள்ளமிழாமல் மிதக்க, அதம் மீது மேல்நோகிய நீர்நிலைப்பியல் விசை ஈர்ப்பு விசைக்கு எதிராக பொருளின் மீது செயல்படுகிறது. பொருள் நிலைப்பில் இருக்க பொருள் மீது செயல்படும் இந்த இருவிசைகளும் ஒரே பருமையிலும் ஒரே இயக்கக் கோட்டிலும் அமைதல் வேண்டும். இந்த விவரிப்பு இயங்காத நீரில் கட்டற்று மிதக்கும் பொருளுக்கு மட்டுமே பொருந்தும்; மற்ற நிலைமைகளில் இந்த விசைகளின் பருமை மாறும். இந்நிலை பொருளைக் கிடைநிலை வீச்சுக்கு (குறுக்குவாட்டப் பெயர்ச்சிக்கு) ஆட்படுத்தும்.
# ஐக்கிய அமெரிக்க மக்கள்தொகை கணக்கெடுப்பு ஆணையம்

**ஐக்கிய அமெரிக்க மக்கள்தொகை கணக்கெடுப்பு ஆணையம்** (*United States Census Bureau* அல்லது *Bureau of the Census*) ஐக்கிய அமெரிக்க நாட்டின் மக்கள்தொகை கணக்கெடுப்பில் ஈடுபடும் அரசுத்துறை ஆகும். இந்த ஆணையம் ஐக்கிய அமெரிக்க வணிக அமைச்சகத்தின் கீழானது.
# ஐக்கிய அமெரிக்க மக்கள்தொகை கணக்கெடுப்பு ஆணையம்

## சட்டபூர்வ ஆணை

ஐக்கிய அமெரிக்க அரசியலமைப்பின்படி குறைந்தது பத்தாண்டுகளுக்கு ஒருமுறையாவது மக்கள் தொகை கணக்கெடுக்கப்படவேண்டும். இது ஒவ்வொரு மாநிலமும் எத்தனை கூட்டரசு சார்பாளர்களைப் பேராயத்திற்கு அனுப்பலாம் என்பதைத் தீர்மானிக்கும். இந்தப் பொறுப்பை ஐக்கிய அமெரிக்க மக்கள்தொகை கணக்கெடுப்பு ஆணையம் கொண்டுள்ளது. இது மக்களைக் குறித்தும் அவர்களின் பொருளியல்நிலை குறித்தும் தேசம் தொடர்புள்ள பல்வேறு தரவுகளை சேகரிக்கிறது. ஐக்கிய அமெரிக்க சட்டத்தொகுப்பின் தலைப்பு 13இல் இந்த ஆணையத்திற்கான சட்ட அதிகாரம் வழங்கப்பட்டுள்ளது. முதல் கணக்கெடுப்பு 1790இல் எடுக்கப்பட்டது.
# படைசார் பொறியியல்

**படைசார் பொறியியல்** *(Military engineering)*என்பது படைப்பணிகளின் வடிவமைப்பு, கட்டுமானக் கலை, அறிவியல், நடைமுறையும் படைசார்ந்த போக்குவரத்து, தொடர்புகளின் பேணுதலும் என வரையறுக்கப்படுகிறது. படைசார் பொறியாளர்கள் படைத்தந்திரங்களைச் சார்ந்த ஏரணவியலிலும் அதுசார் ஊர்தி இயக்கத்திலும் வல்லவர்களாகத் திகழவேண்டும். புத்தியல் படைசார் பொறியியல் குடிசார் பொறியியலில் இருந்து வேறுபட்டதாகும். படைசர் பொறியியல் 20 ஆம், 21 ஆம் நூற்றாண்டுகளில் எந்திர, மின் பொறியியல் புலங்களின் நுட்பங்களையும் உள்ளடக்கியதாகும்.  
நாட்டோவின் வரையறையின்படி, "படைசார் பொறியியல் என்பது உறுப்புவகையையோ பணிவகையையோ சாராமல், தகுந்த போர்ப்புறநிலை இயக்கச் சூழலை உருவாக்க மேற்கொள்ளும் பொறியியல் பணியாகும். இவர் போர் நடத்துதலோடு ஒட்துமொத்தப் படைக்கும் உரிய ஆதரவைத் தருகிறார், இதில் படைக் காப்பு ஆதரவு, புது எதிர்ப்பு வெடிப்புக் கருவிகளைப் புனைதல்,சுற்ருச்சூழல் பாதுகாப்பு, பொறியாளர் மதிநுட்பச் செயல்பாடு, படைநட்த்தல் சார்ந்த தொடர்தேட்டம் ஆகியன அடங்கும். இவர் ஊர்திகள்,போர்க்கலங்கள்,வானூர்தி, படை ஆயுதங்கள், பிற கருவிகள் ஆகியவற்ரின் இயக்குதல், பேணுதல், பழுதுபார்த்தல் ஆகிய பிற பொறியாளர்கள் செய்யும் பணிகளைச் செய்வதில்லை."  
படைசார் பொறியியல் படைசார் கல்விக்கழகங்களிலோ படைசார் பொறியியல் பள்ளிகளிலோ பயிற்றுவிக்கப்படும் கல்விசார் பாட்த் திட்டமாகும். படைசர் பொறியியலுக்கான கட்டுமானமும் அழிப்பும் படைசார் பொறியாளராலோ அல்லது பயிற்சிபெற்ற படைவீரர்களாலோ படைசார் முன்னணியாலோ செய்யப்படும். புத்தியல் படைகளில் படைவீரரே முண்னணியில் இருந்துகொண்டே செய்ய பயிற்சி அளிக்கப்படுகின்றனர். இவர்கள் போராட்டப் பொறியாளர்கள் எனப்படுகின்றனர்.  
சில நாடுகளில் அமைதிக் காலத்தில் படைசார் பொறியாளர்களே படை சாராது வெள்ளப் பெருக்குக் கட்டுபாடு, ஆற்றுப் பயணப் போக்குவரத்து போன்ற ஆக்கப் பணிகளை மேற்கொள்கின்றனர். ஆனால், இவை படைசார் பொறியியலில் உள்ளடங்காது.
# படைசார் பொறியியல்

## தோற்றங்கள்

போர் தொடர்பில் தான் முதன்முதலில்*பொறியாளர்* எனும் சொல் 1325 இல் பயன்படுத்த்ப்ப்பட்டது. அப்போது *பொறி,ஆளர்* (பொறியை இயக்குபவர் என்ற பொருளில்) பயன்படுத்தப்பட்டது. இவர் படைசார் பொறியைக் கட்டியமைத்தார். இந்த சூழலில் பொறி என்பது படைசார் எந்திரத்தையே குறித்தது அதாவது எந்திர ஆயுதத்தைக் (எடுத்துத்துகாட்டாக, கவண்( catapult) குறித்தது.  
பாலங்கள், கட்டிடங்கள் போன்ற பொதுமக்களுக்கான கட்டமைப்புகளை உருவாக்கும் தொழில்நுட்பப் புலமாக தோன்றிய *குடிசார் பொறியியல்* அகரமுதலியில் இடம்பிடித்தது. படைசாராத திட்டங்களையும் பழைய தொழில்நுட்பங்களையும் தனிபடுத்திக் காட்டவே இச்சொல் வழக்கில் வந்தது. படைச் சூழலில் பயன்பட்ட பொறியியல் சொல்லைப் பொதுவாக்கி, அதில் இருந்த பல புலங்கள் மேலும் பிரிய வழிவகுத்தது. முதலில் பொறியியல் என்பதே படைசார் பொறியியலை மட்டுமே குறித்தமை இப்போது வழக்கிறந்தது. அதன் இடத்தை இப்போது படைசார் பொறியியல் பிடித்துக்கொண்டது.
# படைசார் பொறியியல்

## படைசார் பொறியியலின் பணிகள்

புத்தியல் படைசார் பொறியியலை மூன்று புலங்களாகப் பிரிக்கலாம்.அவை, போர்க்களப் பொறியியல், போர்த்தந்திர ஆதரவு, துணைநிலை ஆதரவு என்பனவாகும்.போர்க்களப் பொறியியல் போர்க்களத்தில் போரிடப் பயன்படும் பொறியியலாகும். போர்க்களப் பொறியாளர்கள் பள்லம் தோண்டல், தற்காலிக ஏந்துகளைக் கட்டல் போன்ற போர்க்களப் பணிகளில் ஈடுபட்டு முன்னணிப் படையின் முன்னேற்ற வேகத்தைக் கூட்டும் பொறுப்பு வாய்ந்தவர்கள் ஆவர். பொர்த்தந்திர ஆதரவு என்பது தொடர்பாலுக்கான ஆதரவாகும். இதில் விமானதளங்கள் கட்டல், துறைமுக ஏந்துகளை மேம்படுத்தலும் தரம் உயர்த்தலும் நெடுஞ்சாலைகள், தொடர்வண்டித்தடங்கல் ஆகியவற்றை உருவாக்கலும் மேம்படுத்தலும் அடங்கும். துணைநிலை ஆதரவில் உரிய நிலப்படங்களை வழங்கலும் தேவையற்ர போர்க்கருவிகள் அப்புறப்படுத்தலும் அடங்கும். படைசார் பொறியாளர்கள் விமானதளங்கள், துறைமுகங்கள், நெடுஞ்சாலைகள், தொடர்வண்டித்தடங்கள், மருத்துவ மனைகள் ஆகியவற்றைக் கட்டுவர். அமைதிக் காலத்தில் பொதுப்பணி திட்டங்களைக் கட்டி குடிசார் பொறியாளரின் பணிகளை மேற்கொள்வர். இக்காலத்தில் இவர்கள் போர்த்தந்திரத்திலும் போர் ஆயத்தப் பணிகளிலும் ஈடுபடுகின்றன.
# படைசார் பொறியியல்

## வரலாறு

"B" , வான்படம், (அக்தோபர் 27, 1944)]]  
படைசார் பொறியியல் வல்லுனர்களை முதலில் பயன்படுத்திய உரோமர்களே. இவர்களது படையில் படைசார் பொறியாளர்கள் எனப்படும் தனியான படையணியே விளங்கியது. இப்படை அவர்களது சம காலத்தில் மிகவும் பெயர்பெற்றதாகும்.
# படைசார் பொறியியல்

## பன்னாட்டு நிறுவனங்கள்

நாட்டோ படைசார் உயர்தகவு பொறியியல் மையம் (MilEng CoE) செருமனை, இங்கோல்சுதாதில் செருமனி படையின் படைசார் பொறியியல் பள்ளி. இது NATO CoE ஆகும் முன்பு, ஐரோப்பிய நாட்டோ பயிற்சிப் பொறியாளர் மையம் (ENTEC) எனப்ப்பட்டது. அப்போது இது மூனிச்சில் இருந்த்து. ENTEC ஆக இருந்தபோது, பங்கேற்கும் நாடுகளுக்கு படைசார் பொறியியல் பயிற்சிதரும் அமைப்பாக விளங்கியது. MilEng CoE ஆக மாறியதும், இது படைசார் பொறியியலின் நெறிமுறைகலை வகுக்கவும் நாட்டோ செந்தரப்பாட்டு ஒப்பந்தங்களை உருவாக்கவும் அதிகாரம் படைத்ததாகியது.
# மலேசியாவின் வரலாறு

**மலேசியாவின் வரலாறு** ஆங்கிலம்: *History of Malaysia;* மலாய்: *Sejarah Malaysia*) என்பது தென்கிழக்கு ஆசியாவில் அமைந்துள்ள **மலேசியா** எனும் நாட்டின் வரலாறு ஆகும். இன்று மலேசிய நாடு ஓர் அரசியல் சட்ட முடியாட்சிக் கூட்டமைப்பாக விளங்குகிறது.  
உலகின் முக்கியமான கடல் போக்குவரத்துப் பாதையில் மலேசியா அமைந்து உள்ளது. அதனால் உலகம் தழுவிய வணிகச் செயற்பாடுகளையும், பல்வேறு பண்பாடுகளையும் இந்த நாடு சந்தித்து உள்ளது.
# மலேசியாவின் வரலாறு

## பொது

முன்பு காலத்து ஐரோப்பிய குறிப்புகளில் ஒன்றான தொலமியின் (Ptolemy) ‘’ஜியோகிரபியா’’ (Geographia) நூலில் மலேசியாவைப் பற்றி சொல்லப்படுகின்றது. இதில் “தங்க செர்சோனீஸ்” (Golden Chersonese) என்று குறிப்பிடப்படும் இடத்தை ஆய்வாளர்கள் இன்றைய மலாயாத் தீபகற்பம் என அடையாளம் கண்டுள்ளனர். இந்தியாவில் இருந்து இந்து சமயமும், சீனாவில் இருந்து பௌத்தம், தாவோயிசம் போன்ற மதங்களும் இப்பகுதியின் தொடக்ககால வரலாற்றில் ஆதிக்கம் செலுத்தின.  
இது சுமாத்திரா தீவைத் தளமாகக் கொண்ட ஸ்ரீ விஜய நாகரிகக் காலத்தில் உச்ச நிலையை அடைந்தது. 7-ஆம் நூற்றாண்டு தொடக்கம் 13-ஆம் நூற்றாண்டு வரையிலான காலப் பகுதியில், ஸ்ரீ விஜயத்தின் செல்வாக்கு சுமத்திரா, ஜாவா, மலாயா தீபகற்பம், போர்னியோவின் பெரும்பகுதியில் பரவி இருந்தது.
# மலேசியாவின் வரலாறு

## வரலாறு

10-ஆம் நூற்றாண்டு தொடக்கம் முஸ்லிம்கள் இந்தப் பகுதியின் வழியாகச் சென்று வந்து இருக்கிறார்கள். இருப்பினும், 14-ஆம் நூற்றாண்டுக்குப் பின்னரே இஸ்லாம் மதம் இப்பகுதியில் வேரூன்றத் தொடங்கியது. 14-ஆம் நூற்றாண்டில் இசுலாம் மதத்தின் பரவல் காரணமாகப் பல சுல்தானகங்கள் இந்தப் பகுதியில் உருவாகின.  
இவற்றுள் முதன்மையானது மலாக்கா சுல்தானகம் ஆகும். இப்பகுதி மக்கள் மீது இஸ்லாம் மதத்தின் தெளிவான செல்வாக்கு இருந்தது. 1511-ஆம் ஆண்டில் மலாக்காவைப் போர்த்துகீசியர்கக்ள் கைப்பற்றினார்கள். அந்த வகையில் மலாயா தீபகற்பத்திலும், தென்கிழக்கு ஆசியாவிலும் தம்மை நிலை நிறுத்திக் கொண்ட முதல் ஐரோப்பிய நாடு போர்த்துகல் ஆகும்.
# மலேசியாவின் வரலாறு

## வரலாறு

### பிரித்தானியர்கள் ஆதிக்கம்

தொடர்ந்து 1641-இல் டச்சுக்காரர்கள் மலாக்காவைக் கைப்பற்றினார்கள். இருப்பினும் பிரித்தானியர்கள் வேறு மாதிரி பயணித்தார்கள். முதலில் சபா மாநிலத்தில் உள்ள ஜெசல்ட்டன், சரவாக் மாநிலத்தில் உள்ள கூச்சிங், பினாங்கு, சிங்கப்பூர் ஆகிய பகுதிகளில் தளங்களை அமைத்துக் கொண்டார்கள். இறுதியாக இன்று மலேசியாவாக இருக்கும் பகுதி முழுவதும் தங்களின் அதிகாரத்தை விரிவாகியவர்கள் பிரித்தானியர்களே.  
1824-ஆம் ஆண்டின் ஆங்கிலேய-டச்சு உடன்படிக்கை பிரித்தானிய மலாயாவுக்கும், டச்சுக் கிழக்கிந்தியாவுக்கும் (இன்றைய இந்தோனேசியா) இடையிலான எல்லையை வரையறுத்தது. மலாயாத் தீபகற்பத்தில் பிரித்தானியரால் உருவாக்கப்பட்ட குடியேற்றப் பகுதிகளின் பொருளாதாரத் தேவைகளை நிறைவேற்றுவதற்காக சீன, இந்தியத் தொழிலாளர்களை மலாயாவுக்கும், போர்னியோவுக்கும் கொண்டு வரப்பட்டார்கள்.
# மலேசியாவின் வரலாறு

## வரலாறு

### பல்லின மலாயா கூட்டமைப்பு

இரண்டாம் உலகப் போரில் இன்றைய மலேசியப் பகுதி உள்ளிட்ட பல இடங்களை ஜப்பான் கைப்பற்றிக் கொண்டது. எனினிம் அந்தப் போரில் ஜப்பானியர் தோற்ற பின்னர், மலாயாப் பகுதி மீண்டும் பிரித்தானியரின் ஆதிக்கத்திற்குள் வந்தது. 1942-க்கும் 1945-க்கும் இடைப்பட்ட காலத்தில் மலாயா, வட போர்னியோ, சரவாக் போன்ற பகுதிகளில் தேசியவாதம் எழுச்சி பெற்றது.  
மலாயாத் தீபகற்பத்தில், மலாயா கம்யூனிஸ்டு கட்சி பிரித்தானியருக்கு எதிராக ஆயுதம் ஏந்தியது. இந்தக் கலகத்தை அடக்குவதற்குப் பிரித்தானியர் கடுமையான இராணுவ நடவடிக்கைகளை எடுக்க வேண்டி வந்தது. 1957 ஆகஸ்ட் 31-ஆம் தேதி மலாயா சுதந்திரம் அடைந்தது. பல்லின மலாயா கூட்டமைப்பு உருவானது.
# மலேசியாவின் வரலாறு

## வரலாறு

### மலேசியா உருவாக்கம்

1963 ஜூலை 22-இல் சரவாக் பகுதிக்குத் தன்னாட்சி உரிமை வழங்கப்பட்டது. தொடர்ந்து அதே ஆண்டு ஆகஸ்டு 31-ஆம் தேதி சபாவுக்கும், சிங்கப்பூருக்கும் தன்னாட்சி வழங்கப்பட்டது. 1963 செப்டம்பர் 16-ஆம் தேதி எல்லாப் பகுதிகளும் இணைந்து மலேசியாவாக மாற்றம் கண்டன.  
இருப்பினும் இரண்டு ஆண்டுகளுக்குப் பின்னர் 1963-ஆம் ஆண்டில், மலேசிய நாடாளுமன்றம் சிங்கப்பூரை மலேசியக் கூட்டமைப்பில் இருந்து வெளியேற்றியது.
# Module:TaxonList

---
This module provides the core functionality to a set of templates used to
display a list of taxon name/authority pairs, with the taxon names optionally
italicized, wikilinked and/or emboldened. Such lists are usually part of
taxoboxes.  
-- use a function from Module:TaxonItalics to italicize a taxon name
local TaxonItalics = require("Module:TaxonItalics")  
local p = {}  
--=========================================================================
Utility function to strip off any initial † present to mark the taxon as
extinct. The † must not be italicized, emboldened, or included in the
wikilinked text, so needs to be added back afterwards.
† is assumed to be present as one of:
- the unicode character †
- the HTML entity &dagger;
- the output of – this will have been expanded before reaching this
module and is assumed to have the form '<span ... </span>'
The function returns two values: the taxon name with any † before it removed
and either '†' if it was present or the empty string if not.
=============================================================================
function p.stripDagger(taxonName)
local dagger = ''
if mw.ustring.sub(taxonName,1,1) == '†' then
taxonName = mw.ustring.sub(taxonName,2,#taxonName)
dagger = '†'
else
if string.sub(taxonName,1,8) == '&dagger;' then
taxonName = string.sub(taxonName,9,#taxonName)
dagger = '†'
else
-- did the taxon name originally have before it?
if (string.sub(taxonName,1,5) == '<span') and mw.ustring.find(taxonName, '†') then
taxonName = string.gsub(taxonName, '^.*</span>', '', 1)
dagger = '†'
end
end
end
return taxonName, dagger
end  
--Name1|Author1 |Name2|Author2| ... |NameN|AuthorN
=============================================================================
function p.main
local italic = .args['italic'] == 'yes'
local bold = .args['bold'] == 'yes'
local linked = .args['linked'] == 'yes'
if bold then linked = false end -- must not have bold and wikilinked
local incomplete = .args['incomplete'] == 'yes'
local taxonArgs = :getParent.args
local result = ''
-- iterate over unnamed variables
local taxonName
local dagger
local first = true -- is this the first of a taxon name/author pair?
for param, value in pairs(taxonArgs) do
if tonumber(param) then
if first then
taxonName = mw.text.trim(value)
-- if necessary separate any initial † from the taxon name
if linked or italic or bold then
taxonName, dagger = p.stripDagger(taxonName)
else
dagger = ''
end
if linked and not italic then
taxonName = * .. taxonName .. *
end
if italic then
taxonName = TaxonItalics.italicizeTaxonName(taxonName, linked)
end
if bold then
taxonName = '<b>' .. taxonName .. '</b>'
end
result = result .. '<li>' .. dagger .. taxonName
else
result = result .. ' <small>' .. value .. '</small></li>'
end
first = not first
end
end
if incomplete then
result = result .. '<small>(incomplete list)</small>'
end
return '<ul>' .. result .. '</ul>'
end  
return p
# Module:TaxonItalics
end
else
result = italMarker .. result .. italMarker
end
end
end
return result
end  
--=========================================================================
Utility function used by other modules to check if a connecting term is
present in a name. The value of name is assumed to be plain text.
=============================================================================
function p.hasCT
return p.hasConnectingTerm(.args[1] or '')
end  
function p.hasConnectingTerm(name)
local words = mw.text.split(name, " ", true)
if #words == 4 and cTerms3[words[3]] then return true
elseif #words == 3 and cTerms2[words[2]] then return true
else return false
end
end  
return p
# பாறைநெய்ப் பொறியியல்

**பாறைநெய்ப் பொறியியல்** *(Petroleum engineering)* கரட்டு எண்ணெய் அல்லது இயற்கை வளிமம் ஆகிய நீரகக் கரிமங்களின் தேட்டம், உருவாக்கம் பற்றிய செயல்முறைகளைச் சார்ந்த பொறியியல் புலமாகும். தேட்டமும் பிரித்தெடுப்பும் எண்ணெய், வளிமத் தொழில்துறையின் ஆக்க மேற்புறப் பிரிவாகும். புவி அறிவியலாளர்களின் நீரகக் கரிமத் தேட்டமும் பறைநெய்ப் பொறியியலும் இத்தொழில்துறையின் இரு அடிமேற்பரப்புப் புலங்களாகும்; இவை அடிமேற்பரப்புத் தேக்கத்தில் இருந்து பெரும அளவில் எண்ணெய், வளிமத்தைப் பிரித்தெடுப்பதில் கவனம் குவிக்கின்றன. பாறைநெய்ப் புவியியல்]], புவி இயற்பியல் இரண்டும் நீரகக் கரிமத் தேக்கப் பாறையின் நிலக் கிடப்பியல் விவரிப்பைத் தருவதில் கவனம் குவிக்கின்றன. பாறைநெய்ப் பொறியியல் புரைவாய்ந்தப் பாறைக்குள் உயரழுத்தத்தில் அமைந்த எண்ணெய், வளிமம், தண்ணீர் ஆகியவற்றின் இயற்பியல் நடத்தையைப் புரிந்துகொண்டு இந்த வாயிலில் இருந்து இவற்றை மீட்கவியன்ற பருமனளவை மதிப்பிடுவதில் கவனம் குவிக்கின்றது.  
புவியியல் வல்லுனர்களும் பறைநெய்ப் பொறியாளர்களும் கூட்டாக முயன்று, தேக்கத்தில் நீரகக் கரிமங்கள் திரண்ட வாழ்நாள் சுழற்சியை வைத்து தேக்கத்தை எவ்வகையில் பயன்படுத்தி நீரகக் கரிமங்களை மீட்களாம் என தீர்மானிப்பர். இந்த்த் தீர்மானம் களப் பொருளியல் மீது உயர்ந்த தாக்கத்தை விளைவிக்கும். பாறைநெய்ப் பொறியியலுக்கு புவி இயற்பியல், பாறைநெய்ப் புவியியல், பாரைநெய் உருவாக்க மதிப்பீடு, கிணறு தோண்டல், துளைப்பியல் அல்லது துரப்பணவியல், பொருளியல், கிணறு ஒப்புருவாக்கம், தேக்கப் பொறியியல், கிணற்றுப் பொறியியல், செயற்கைத் தூக்கல் அமைப்புகள், முடித்தல் முறைகள், பாறைநெய் ஆக்கப் பொறியியல் ஆகிய சிறப்புப் புலங்களின் ஆழ்ந்த அறிவு தேவைப்படுகிறது.  
இத்தொழில்துறைக்கான பணியாளர்களின் ஆட் தேர்வு இயற்பியல், வேதிப் பொறியியல், சுரங்கப் பொறியியல், ஆகிய புலங்களில் இருந்து செய்யப்படுகிறது. அடுத்த வளர்ச்சிக்கான பயிற்சி எண்னெய்க் குழுமங்களுக்கு உள்ளேயே தரப்படுகிறது.
# பாறைநெய்ப் பொறியியல்

## பருந்துப் பார்வை

இந்தத் தொழில்துறை 1914 இல் அமெரிக்கச் சுரங்கவியல், பொன்மவியல் (உலோகவியல்), பாறைநெய்ப் பொறியியல் பொறியாளர் கழகத்தில் (AIME) தொடங்கியது. முதல் பாறைநெய்ப் பொறியியல் பட்டம் 1915 இல் பிட்சுபர்கு பல்கலைக்கழகத்தால் வழங்கப்பட்டது. இதற்குப் பின்னர், இத்தொழில்துறை கூடுதலான சிக்கல் வாய்ந்த சூழல்களுக்கும் தீர்வு காணும் வகையில் படிமலர்ந்தது. கணிப் படிமங்களும் பொருள்களும் மேம்படுத்தப்பட்டன.புள்ளியியலும் நிகழ்தகவுப் பகுப்பாய்வும் கிடைத்துளைப்பு போன்ற புதிய தொழில்நுட்பங்களும் பயன்படுத்தப்பட்டன. எண்ணெய் மீடு வீதம் மேம்பட்டது, இவை பாறைநெய்ப் பொற்யாளரின் கருவிப்பெட்டியை அண்மைப் பலபத்தாண்டுகளாக வளமைப்படுத்தின. தன்னியக்கமும் sensors, எந்திரன்களும் இத்துறையை மேலும் திறம்படவும் பாதுகாப்பாகவும் வென்றெடுக்க பயன்படுத்தப்படுகின்றன.  
இத்துறை, ஆழ்கடல், ஆர்க்டிக், பாலைநிலங்கள் ஆகிய புவிவெளிகளில் நிகழ்கிறது. உயர் வெப்பநிலை, உயர் அழுத்தச் சுற்றுச்சூழலகளிலும் இத்தொழில்துறை செயல்படுகிறது. எனவே, பாறைநெய்ப் பொறியாளர்கள் வெப்பநீரியக்கவியல், புவி இயக்கவியல், அறிதிறன் அமைப்புகள் ஆகிய பல தலைப்புகளில் தேர்ச்சிபெற வேண்டியவராக உள்ளார்.  
பாறைநெய்ப் பொறியாளர் கழகம் பாறைநெய்ப் பொறியாளருக்கான மிகப் பெரிய தொழில்முறைக் கழகமாகும் இது எண்ணெய், வளிமத் தொழில்துறைக்கான தகவலையும் பிற வாயில்களையும் வெளியிடுகிறது. இது இலவச இணையக் கல்வியையும் தருகிறது (webinars). இதில் உறுப்பினர்கள் தொழில்நுட்பச் சிக்கல்களையும், சிறந்த நடைமுறைகளையும் பிற தலைப்புகளையும் விவாதிக்கலாம். உறுப்பினர்கள் தம் வளர்ச்சிக்கான வாய்ப்பையும் திறமையையும் அறிவையும் பெற SPE வளர்நிலை மேலாண்மைக் கருவியையும் அணுகலாம். SPE publishes peer-reviewed journals, books, and magazines. உறுப்பினர்கள் *Journal of Petroleum Technology* இதழுக்கு முகமைப்பணம் கட்டி, இதழ் வெளியிடும் பிற வெளியீடுகளில் கழிவு பெறலாம். இவ்வுறுப்பினர்கள் திட்டமிட்ட நிகழ்ச்சிகளில் கலந்துகொள்லவும் பயிற்சி வகுப்புகளிலும் கூட பதிவுக் கட்டணத்தில் கழிவு பெறலாம். இது பட்ட, பாட்டமேற்படிப்புகளுக்கு உதவிநல்கையும் ஆய்வுநல்கையும் தருகிறது.
# பாறைநெய்ப் பொறியியல்

## பலவகைச் சிறப்புப் பணிகள்

பாறைநெய்ப் பொறியியலாளர்கள் பலவகைச் சிறப்புப் பிரிவுகளில் பிரிந்து பணிபுரிகின்றனர்:
- தேக்கப் பொறியாளர்கள் சரியான பணியாளரைத் தேர்வு செய்தும் எண்ணெய், வளிமப் பிரித்தெடுப்பு வீதத்தையும் மேம்பாடான எண்னெய் மீட்பு நுட்பங்களைப் பயன்படுத்தியும் எண்ணெய், வளிம ஆக்கத்தை உகப்புநிலைப் படுத்துகின்றனர்.
- துளைப்புப் பொறியாளர்கள் தேட்ட்துக்கானதுளைப்பு, பிரித்தெடுப்பு உட்செலுத்து கிணறுகள் ஆகியவற்றின் தொழில்நுட்பக் கூறுபாடுகளை மேலாளுகின்றனர்.
- முடித்தல் பொறியாளர்கள் (இவர்கள் அடிமேற்பரப்புப் பொறியாளர்கள் எனவும் வழங்கப்படுவர்) எண்ணெயும் வளிமமும் பிரித்தெடுக்கும் வாய்ப்பு வீதம் பெருமமாக அமைதலையும் கிணறு நிலைப்பொடு இருத்தலையும் உறுதிப்படுத்தும் வகையில் வடிவமைத்து நடைமுறைபடுத்துவதற்கேற்ற நுட்பங்களைப் பயன்படுத்தி கிணறுகளைக் கட்டிமுடிப்பர்.
- ஆக்கப் பொறியாளர்கள் தேக்கத்துக்கும் கிணற்றுக்கும் நடுவில் உள்ல இடைமுகத்தை மேலாளுகின்றனர். இப்பணியில் துளைப்புகள், மணற் கட்டுபாடு, அடித்துளைவழிப் பாய்வுக் கட்டுபாடு, அடித்துளைக் கண்காணிப்புக் கருவி ஆகியவையும் செயற்கைத் தூக்குமுறைகளை மதிப்பிடுதலும் ஆக்கப் பாய்மங்களைப் (எண்ணெய், இயற்கை வளிமம், தண்ணீர்) பிரித்தெடுக்கும் மேற்பரப்புக் கருவிகளைத் தேர்வு செய்தலும் அடங்கும்.
# கிராம நியாயாலயச் சட்டம், 2008

கிராம் நியாயாலயச் சட்டம், 2008 ஆனது இந்தியாவின் கிராமப்புற பகுதிகளில் நீதி விவகாரங்கள் விரைவாகவும் எளிதாக கிடைப்பதற்கும் கிராம நியாயாலம் அல்லது கிராம நீதிமன்றங்களை நிறுவுவதற்கு இந்தியாவின் நாடாளுமன்ற சட்டம் மூலம் இயற்றப்பட்டது. இந்தச்சட்டம் அக்டோபர் 2, 2009 முதல் நடைமுறைக்கு வந்தது.
# கிராம நியாயாலயச் சட்டம், 2008

## சிறப்பியல்புகள்

1.கிராம நியாயலயாவின் நீதிபதியாக நியாயதிகாரி என்பவர் மாநில அரசால் உயர்நீதிமன்றத்தின் அறிவுரையின் கீழ் நியமிக்கபடுவார்.
2.ஒவ்வொரு பஞ்சாயத்துக்கும் இடைநிலை மட்டத்தில் அல்லது ஒரு மாவட்டத்தில் இடைநிலை மட்டத்தில் தொடர்ச்சியான பஞ்சாயத்துக்கு ஒரு குழு அல்லது எந்தவொரு மாநிலத்திலும் இடைநிலை மட்டத்தில் பஞ்சாயத்து இல்லாத பகுதியிலும் ஒரு கிராம பஞ்சாயத்துகள் நிறுவப்பட வேண்டும்.3.கிராம நியலாயாக்களுக்கு தலைமை தாங்கும் நியதிகாரிகள் கண்டிப்பாக நீதித்துறை அதிகாரிகளாக இருக்க வேண்டும் மற்றும் உயர் நீதிமன்றத்தின் கீழ் பணிபுரியும் முதல் வகுப்பு நீதிபதியின் அதே அதிகாரங்களையும்அதே சம்பளத்தையும் பெறுவார்கள்.
# சவூதி அரேபியாவின் வரலாறு

**சவூதி அரேபியாவின் வரலாறு**, இன்றைய வடிவத்தில் உள்ள ஒரு நாட்டின் வரலாறாக 1744 இல் தொடங்குகிறது. எனினும், இப்பகுதியில் மனிதரின் வரலாறு இற்றைக்கு 20,000 ஆண்டுகளுக்கு முன்பே தொடங்கிவிட்டது. உலகு தழுவிய தாக்கங்களைக் கொடுத்த இரண்டு நிகழ்வுகள் உலக வரலாற்றில் இரண்டு தடவைகள் இப்பகுதியில் நிகழ்ந்துள்ளன. ஒன்று, இப்பகுதி 77ஆம் நூற்றாண்டில் இசுலாமின் தொட்டிலாக உருவானதுடன், இது இசுலாமிய ரசீதுன் கலீபகத்தின் தலைமையிடமும் ஆனது. இரண்டாவது, 20 ஆம் நூற்றாண்டில் எண்ணெய் வளங்கள் கண்டுபிடிக்கப்பட்டதுடன், இப்பகுதி முக்கியமான பொருளாதார, புவிசார் அரசியல் வகிபாகத்தைக் கொண்டிருக்கும் அளவுக்கு முன்னேறியது.  
பிற காலங்களில் இப்பகுதி பொதுவாக அறியப்படாத ஒரு பகுதியாகவே இருந்து வந்துள்ளது. எனினும், ஒவ்வொரு இசுலாமியரதும் வாழ்க்கைக் காலத்தில் ஒரு தடவையாவது மக்காவுக்கு மேற்கொள்வதற்கு ஹஜ் பயணம் மேற்கொள்ளவேண்டும் என விதிக்கப்பட்டுள்ளதால் ஏழாம் நூற்றாண்டில் இருந்து, மக்கா, மதீனா போன்ற நகரங்கள் முசுலிம் உலகுக்கு மிக உயர்ந்த ஆன்மீக முக்கியத்துவம் கொண்டவையாக விளங்கின.  
இதன் வரலாற்றின் பெரும்பாலான காலங்களில் பல பழங்குடித் தலைவர்கள் இப்பகுதியின் பல இடங்களைத் தமது கட்டுப்பாட்டுக்குள் வைத்திருந்தனர். மத்திய அரேபியாவில் உள்ள நிசாத் பகுதியில் அல் சவூத் முக்கியத்துவம் குறைந்த பழங்குடி ஆட்சியாளர்களாக உருவாகினர். பின்வந்த 150 ஆண்டுகளில் அல் சவூத் ஆட்சிப் பரப்பு கூடிக் குறைந்த வண்ணம் இருந்தது. எனினும், 1902 க்கும், 1927 க்கும் இடையில் அல் சவூத் தலைவர் அப்துலசீசு தொடர்ச்சியான பல போர்களை நடத்தி நிலப்பகுதிகளைக் கைப்பற்றி 1930 இல் சவூதி அரேபிய இராச்சியத்தை நிறுவினார். 1930 இலிருந்து 1953 இல் அவர் இறக்கும்வரை அப்துலசீசு எல்லா அதிகாரமும் கொண்டவராக சவூதி அரேபியாவை ஆண்டுவந்தார். அதன் பின்னர் அவரது ஆறு மகன்கள் ஒருவர்பின் ஒருவராக சவூதி அரேபியாவை ஆண்டனர். அப்துலசீசுக்கு அடுத்ததாகப் பதவிக்கு வந்த சவூத் அரச குடும்பத்துக்குள் எழுத்த எதிர்ப்புக்களினால் பதவியில் இருந்து அகற்றப்பட்டார். அதன் பின்னர் 1964 இல் பதவிக்கு வந்த பைசல், 1975 இல் அவரது மருமகன் ஒருவரால் கொல்லப்படும்வரை பதவியில் இருந்தார். இவர் காலத்தில் எண்ணெய் வளம் அளித்த செல்வத்தினால், நாடு வளர்ச்சியடைந்ததுடன், நவீனமயமானது. இக்காலப் பகுதியில் 1973 இன் எண்ணெய் நெருக்கடியில் சவூதி அரேபியா ஆற்றிய பங்கும், பின்னர் ஏற்பட்ட எண்ணெய் விலை உயர்வும், நாட்டின் அரசியல் முக்கியத்துவத்தையும், செல்வத்தையும் பெருமளவு அதிகரித்தது. பைசலைத் தொடர்ந்து பதவிக்கு வந்த காலித்தின் ஆட்சிக் காலத்தில் எதிர்ப்புக்களின் முதல் பெரிய அடையாளங்கள் வெளிப்பட்டன. 1979 இல் இசுலாமியத் தீவிரவாதிகள் மக்காவில் உள்ள பெரிய பள்ளிவாசலைத் தற்காலிகமாகக் கைப்பற்றியிருந்தனர். 1982 இல் பாகித் அரசரானார். இவருடைய ஆட்சிக் காலத்திலேயே சவூதி அரேபியா உலகின் மிகப் பெரிய எண்ணெய் உற்பத்தி நாடானது. எனினும், நாடு அமெரிக்காவுடன் கூட்டு வைத்துக்கொண்டதாலும், பின்னர் 1991 இன் வளைகுடாப் போர்க்காலத்திலும் உள்நாட்டில் குழப்பங்கள் அதிகமாகின. 2000களின் தொடக்கத்தில், ஆட்சியை எதிர்க்கும் இசுலாமியத் தீவிரவாதிகள், தொடரான பயங்கரவாதத் தாக்குதல்களை நாட்டில் நடத்தினர். 2005 ஆம் ஆண்டில் அப்துல்லா அரசரானார். நாட்டின் பல நிறுவனங்களை நவீனமயப்படுத்துவதற்காக இவர் பல மென்மையான சீர்திருத்தங்களைச் ஏற்படுத்தினார். அத்துடன் மக்களின் அரசியல் பங்கெடுப்பையும் இவர் ஓரளவு அதிகரித்தார். 2015 இல் பதவியேற்ற சல்மான் பல சீர்திருத்தங்களைச் செய்துவருகிறார்.
# சவூதி அரேபியாவின் வரலாறு

## இசுலாமுக்கு முற்பட்ட அரேபியா

அரேபியத் தீவக்குறையில் இற்றைக்கு 63,000 ஆண்டுகளுக்கு முன்பே மக்கள் வாழ்ந்ததற்கான சான்றுகள் உண்டு.
தொல்லியல் பல முற்கால நாகரிகங்களை வெளிக்கொணர்ந்துள்ளது. அரேபியத் தீவக்குறையின் கிழக்குப் பகுதியில் இருந்த தில்முன் நாகரிகம், எஜாசின் வடக்கில் தமுட், தீவக்குறையில் நடுப்பகுதியில் கின்டா இராச்சியம், அல்-மகர் நாகரிகம் என்பன இவற்றுள் அடங்குகின்றன. அரேபிய வரலாற்றில் அறியப்பட்ட முந்திய நிகழ்வுகள் தீவக்குறையில் இருந்து அயற்பகுதிகளுக்கான புலப்பெயர்வு ஆகும்.
# ஆசிய மக்கள்

**ஆசிய மக்கள்:**ஆசியன் மக்கள் அல்லது ஆசிய மக்கள் ஆசியாவின் மக்கள்தொகையில் ஒரு பகுதியினர்.ஆசியாவில் உள்ள இனக்குழுக்களை வகைப்படுத்துவதற்காக பல்வேறுபட்ட வரையறைகள் மற்றும் புவியியல் தரவுகள் நிறுவனங்கள் மற்றும் தனிநபர்களால் வழங்கப்படுகின்றன.
# ஆசிய மக்கள்

## மக்கள்தொகைப் புள்ளியியல்

உலகில், மனித வளர்ச்சிச் சுட்டெண் மிகக் கூடுதலாக வளர்ந்திருப்பது கிழக்காசியாவிலேயே ஆகும். முன்னேற்றம் நலவியல், கல்வி, வருமானம் என்பவை தொடர்பிலான பகுப்பாய்வுகளின் அடிப்படையில், கடந்த 40 ஆண்டுகளில் சராசரி மனித வளர்ச்சிச் சுட்டெண் இரண்டு மடங்காகியுள்ளது. 1970ல் இருந்து மனித வளர்ச்சிச் சுட்டெண் மேம்பாட்டின் அடிப்படையில் உலகில் இரண்டாவது நிலையில் இருக்கும் சீனாவே, கல்வி, நலவியல் ஆகியவற்றில் அல்லாது வருமான அடிப்படையில் மட்டும் முதல் பத்துக்குள் அடங்கிய ஒரே நாடு ஆகும். சீனாவின் தனி நபர் வருமானம் கடந்த நான்கு பத்தாண்டுகளில் 21 மடங்கு ஆகியுள்ளதுடன், இக்காலப் பகுதியில் பல நூறு மில்லியன் மக்களை வறுமை நிலையிலிருந்து உயர்த்தியுள்ளது. இருந்தாலும், பள்ளிச் சேர்க்கை, வாழ்நாள் எதிர்பார்ப்பு ஆகியவற்றை மேம்படுத்துவதில் சீனா இப்பகுதியின் சிறப்பான வளர்ச்சி பெற்ற நாடுகளுள் அடங்கவில்லை.  
1970 ஆம் ஆண்டிலிருந்து குறிப்பாக நலவியல், கல்வி ஆகியவற்றின் மேம்பாட்டின் அடிப்படையில் விரைவாக வளரும் நாடாகத் தென்னாசிய நாடான நேப்பாளம் விளங்குகிறது. இதன் தற்போதைய வாழ்நாள் எதிர்பார்ப்பு 1970 ஆம் ஆண்டில் இருந்ததைவிட 25 ஆண்டுகள் கூடுதலானது. நேப்பாளத்தில் பள்ளிக்குச் செல்லும் வயதுள்ள ஐந்து சிறுவர்களில் நான்குக்கும் கூடுதலானவர்கள் இப்போது தொடக்கப் பள்ளிகளுக்குச் செல்கின்றனர். 40 ஆண்டுகளுக்கு முன்னர் இது ஐந்து பேருக்கு ஒருவராகவே இருந்தது.
# பில் டில்டென்

**வில்லியம் டாடெம் டில்டன் ||** ( பிப்ரவரி 10, 1893 - யூன் 5, 1953) அமெரிக்க நாட்டு டென்னிசு வீரர் ஆவார். டென்னிசு உலகின் சிறந்த வீரராக
கருதப்படுகிறார். இவர் 1920-25 என்று ஆறு ஆண்டுகள் உலக முதல் தர வீரராக இருந்தார். இவர் பத்து கிராண்ட் சிலாம் கோப்பைகள், ஒரு உலக
கடும்தள சாதனையாளர் போட்டி, நான்கு புரோ சிலாம் உட்பட பதினைந்து பெரிய போட்டிகளின் கோப்பைகளை வென்றுள்ளார். விம்பிள்டன்
கோப்பையை வென்ற முதல் அமெரிக்கர் இவரே, 1920இல் அக் கோப்பையை வென்றார். ஏழு அமெரிக்க சாதனையாளர் பட்டங்களை பெற்றுள்ளார்.  
1920இன் பிற்பகுதியில் டில்டன் உலக டென்னிசில் செல்வாக்கை செலுத்தினார். 1912-29 வரையான தன் 18 ஆண்டுகால தொழில்முறையற்ற டென்னிசு வாழ்க்கையில் 192 போட்டிகளில் விளையாடி 138இல் கோப்பையை வென்றார். 1930இல் இறுதியாக விம்பிள்டனை வென்றார் பின் அவ்வாண்டே தொழில் முறை டென்னிசு வீரராக மாறினார்.
# பில் டில்டென்

## தனிப்பட்ட வாழ்க்கை

பில் டில்டன் பிப்ரவரி 10, 1893இல் பிலடெல்பியாவின் வடமேற்கு பகுதியிலுள்ள செர்மான்டவுனில் பணக்கார குடும்பத்தில் பிறந்தார்.அக்குடும்பத்தில் அவருக்கு முன் பிறந்த மூன்று குழந்தைகள் இறந்ததுவிட்டது. இவரின் தந்தை வில்லியம் டாலெம் டில்டென் கம்மளி வியாபாரியும் உள்ளூர் அரசியல்வாதியும் ஆவார். அவரது தாய் செலினா ஏ பியானோ வாசிப்பவர். நியூயார்க் மாநிலத்தின் தென் கிழக்கிலுள்ள காசுட்கில் மலைத்தொடரில் உள்ள கோடைகால வீட்டில் ஆறு அல்லது ஏழு வயதாக உள்ள போது டில்டெனுக்கு டென்னிசுடன் தொடர்பு ஏற்பட்டது. டில்டென்னுக்கு 18 வயதாக இருக்கும் போது பிரைட் நோய் என அறியப்பட்ட சிறுநீரக நோய் பாதிப்புக்கு இவரது தாய் உள்ளானார். இதனால் இவர் இவரின் தந்தை உயிருடன் உள்ள போதே சில வீடுகள் தள்ளி உள்ள தந்தையின் சகோதரி வீட்டுக்கு அனுப்பப்பட்டார். இவரின் 22 வயதில் இவரின் தந்தையின் இழப்பும் அண்ணன் அபெர்ட்டின் இழப்பும் இவரை கடுமையாக பாதித்தது. பல மாதங்கள் உள்ளத்தின் அழுத்தத்திலிருந்து அத்தையும் டென்னிசும் தந்த ஊக்கத்தால் பாதிப்பிலிருந்து மீண்டு வந்தார். தன் குடும்பத்தில் ஏற்பட்ட இழப்புகளால் விளையாட்டரங்கத்தில் பந்து எடுத்து தரும் பையன்களுடனும் டென்னிசு கற்க வரும் பையன்களுடனும் தந்தை மகன் உறவை பேணினார். டென்னிசு கற்க வந்த வின்னி ரிச்சர்ட்சு குறிப்பிடத்தகுந்தவர் என்று இவரின் வரலாற்றை எழுதிய பிராங்க் டிபோர்டு கூறுகிறார். உலகம் முழுவதும் பயணித்தாலும்தன் 1941 வரை அத்தை வீட்டிலேயே வசித்தார். அப்போது இவரது வயது 48 ஆகும். டில்டென் பள்ளிக்கு செல்லாமல் வீட்டிலிருந்த படியே பாடம் படித்தவர். 1908இல் செருமான்டவுன் கழகத்திலும் பின் பிலடெல்பியா பல்கலைக்கழகத்திலும் சேர்ந்தார், பியர்சி கல்லூரியில் பட்டம் பெற்றார்.
# பில் டில்டென்

## தொழில் முறை ஆட்டம்

பணத்தேவையின் பொருட்டு 1930 டிசம்பர் 31இல் தொழில் முறை ஆட்டக்காரராக மாறி புரோ போட்டிகளில் விளையாடினார்..இப்போட்டிகள் 1927இல்
இருந்தே தொடங்கியது. அடுத்த்த பதினைந்து ஆண்டுகளுக்கு ஆன்சு நியுசிலின் காரெல் கொசெல் போன்ற சில தொழில் முறை வீரர்களுடன் இணைந்து
அமெரிக்கா ஐரோப்பா முழுவதும் சுற்றுப்பயணம் செய்தார், அரங்குகளுக்கு இவரைப் பார்ப்பதற்காகவே மக்கள் வந்தனர். முன்னால் இன்னாள் உலக
முதல் தர வீரர்களாக விளங்கிய டான் பட்ச்சு பிரட் பெர்ரி எல்லிசுவொர்த் வைன்சு போன்றவர்களுக்கு எதிராகவும் ஆடினார். சுற்றுப்பயணத்தில்
அதிகமாக டில்டெனே மக்களை கவர்பவராக இருந்தார். 1934ஆம் ஆண்டில் 41 வயதை அடைந்த டில்டென் தான் விளையாட்டில் முன்பே உச்சத்தை
அடைந்துவிட்டதாக கருதினார் ஆனால் அவ்வாண்டு தன்னை விட 18 வயது இளையவரான எலிசுவொர்த் வைன்சுடனான ஆட்டத்தில் செல்வாக்கு
செலுத்தினார். 1945ஆம் ஆண்டு 52 வயது நிரம்பிய டில்டென் தன் நெடுநாளைய இரட்டையர் இணையான வின்னி ரிச்சர்டுடன் இணைந்து தொழில்முறை இரட்டையர் சாதனையாளர் போட்டியை வென்றார். இந்த இணை 27 ஆண்டுகளுக்கு முன் 1918இல் தொழில்முறையில்லா அமெரிக்க இரட்டையர் சாதனையாளர் பட்டத்தை வென்றிருந்தது. டில்டென் செருமனியின் டேவிசுக் கோப்பை அணிக்கு பயிற்சியாளராக 1937இல் பணியாற்றினார். அமெரிக்க அணிக்கு எதிரான ஆட்டத்தில் அது தோற்றது.
# பால்மம்

ஒன்றுடன் ஒன்று கலவாத இரண்டு அல்லது அதற்கு மேற்பட்ட நீர்மங்கள் கலந்த கலவையே **பால்மம்** (Emulsion) எனப்படுகிறது.  
பால்மம் என்ற சொல் இலத்தீன் மொழியில் "பால்" என்று பொருள்படும்mulgeo, mulgere என்ற சொல்லில் இருந்து வந்துள்ளது.பால் என்பதுமற்றகூறுகளுடன்கொழுப்பு மற்றும் தண்ணீர் சேர்ந்த பால்மமே ஆகும்.  
இரண்டு நீர்மங்கள் இணைந்து வெவ்வேறு வகையான பால்மங்களை உருவாக்குகின்றன. உதாரணமாக, எண்ணெய் மற்றும் நீர். இவை இரண்டும் இணைந்து முதலில் ,  
1. "எண்ணெய் பிரிகையைடந்துள்ள நீர்- பால்மம்" உருவாகிறது. இதில் எண்ணெய் பிரிநிலையாகவும், நீர் பிரிகை ஊடகமாகவும் உள்ளது. எடுத்துக்காட்டு: லிபோபுரோட்டீன். இரண்டாவதாக,
1. "நீர் பிரிகையடைந்துள்ள எண்ணெய் - பால்மம்" உருவாகிறது. இதில், நீர் பிரிநிலையாகவும், எண்ணெய் பிரிகை ஊடகமாகவும் உள்ளது.  
மேலும், பல்வகையான பால்மங்களும் உருவாகின்றன. அவை, "நீர்-எண்ணெய்-நீர்" பால்மம் மற்றும் "எண்ணெய்-நீர்-எண்ணெய்" பால்மம் எனஇரண்டு வகையும் காணப்படுகின்றன.  
பால்மங்கள் நிலையற்ற உள்ளமைப்பைக் கொண்ட நீர்மங்கள் ஆகும். அதாவது, மிகச் சிறிய துளிகள் மற்றொரு நீர்மத்தில் பரவியுள்ள அமைப்பாகும். இது பிரிகை ஊடகம் என்று அழைக்கப்படுகிறது.  
ஒளிப்படத்தாளின் ஒளிப்புலன் பகுதிகளுக்கு ஆதாரமாக "பால்மம்" பயன்படுத்தப்படுகிறது. இவ்வாறன ஒளிப்படப் பால்மங்களில் வெள்ளி ஆலைடு கூழ்மத்துகள்கள் செலாட்டின் தளங்களில் விரவியுள்ளது. துகள் இயற்பியலில் உயர் ஆற்றல் உடைய அடிப்படைத் துகள்களைக் கண்டறிவதைத் தவிர ஒளிப்படப்பால்மம், அணுக்கரு பால்மத்தை ஒத்துள்ளது.
# பால்மம்

## பால்மமாக்கிகள்

பால்மத்தின் இயக்க நிலைத்தன்மை<nowiki/>யை அதிகரிக்கச் செய்வதற்கு பயன்படுத்தப்படும் பொருளே "பால்மமாக்கிகள்" என்று அழைக்கப்படுகிறது.நீரில் அதிகளவில் கரைந்து எண்ணெயில் குறைந்த அளவே கரைகின்ற பால்மமாக்கிகள் எண்ணெய் பிரிகையடைந்துள்ள நீர் பால்மத்தை தருகின்றன. அதேபோன்று, எண்ணெயில் அதிகளவு கரைகின்ற பால்மமாக்கிகள் நீர் பிரிகையடைந்துள்ள எண்ணெய் பால்மத்தைத் தருகின்றன.
# பால்மம்

## உணவுத் துறையில் பயன்படும் பால்மமாக்கிகள்

- முட்டை மஞ்சள் கரு – இதில் முக்கியமான பால்மக் காரணி லெசித்தின். உண்மையில், *lecithos* என்ற கிரேக்கம் வார்த்தை முட்டை மஞ்சள் கருவைக் குறிக்கிறது
- கடுகு – இதன் விதையைச் சுற்றி காணப்படும் பசையில் உள்ள பல்வேறு இரசாயணப் பொருட்கள் பால்மமாக செயல்படுகின்றன.
- சோயா லெசித்தின்என்பது மற்றொரு பால்மமாக்கி மற்றும் தடிமனாக்கி.
- சோடியம் பாசுபேட்
- சோடியம் சிடிராயல் லாக்டிலேட்
- ஈரிணையஅசிட்டைல் டார்டாரிக் (அமிலம்) எசுத்தர் ஒரிணையகிளிசிரைடு– ரொட்டி சோடா தயாரிப்பில் பால்மமாக்கியாகப் பயன்படுகிறது.  
சவர்க்காரம் மற்றொரு புறபரப்பு கவர்ச்சிப் பொருளாகும். இது எண்ணெய் மற்றும் தண்ணீர் இரண்டிலுமே இடைவினை புரிகிறது. எண்ணெய் மற்றும் நீர் துளிகளுக்கிடையே தொங்கல் நிலையை உருவாக்கி நிலைத்தன்மை பெறுகிறது. இதனைப் போன்றே கிரீஸ், சுத்தம் செய்வதற்கு பயன்படும் சோப்பு பயன்படுத்தப்படுகிறது. பல்வேறு விதமான பால்மமாக்கிகளைப் பயன்படுத்தி மருந்துகளை தயார் செய்யவதற்கு களிம்பு, தொய்வு நீர்மம் போன்ற பால்மங்கள் பயன்படுகின்றன. பொதுவான உதாரணங்கள் பால்மமாக்கியாகப் பயன்படும் மெழுகு, பாலிசார்பேட் 20 ஆகியவை ஆகும்.
# பால்மம்

## இரசாயணத் தொகுப்பு

பலபடிகளை பிரிகையடையச் செய்வதற்குப் பால்மங்கள் பயன்படுகின்றன.  பால்மங்கள் பொருட்கள் திரிதல் அடைவதை தடுக்கிறது. பலபடியாக்கல் மூலம் தயாரிக்கப்படும் பால்மங்கள் பசை, வண்ணப்பூச்சுகள் தயாரிப்பில் முதன்மைப் பொருட்களாகப்  பயன்படுத்தப்படுகின்றன. இதே செயல்முறையைப் போன்றே செயற்கை இரப்பரும் உற்பத்தி செய்யப்படுகிறது.
# பால்மம்

## பால்மமாக்கல் வழிமுறைகள்

வெவ்வேறான வேதியியல் மற்றும் இயற்பியல் செயல்முறைகள் பால்மமாக்கல் வழிமுறைகளில் ஈடுபடுகின்றன.  
- பரப்பு இழுவிசைக் கோட்பாடு – இக்கோட்பாட்டின் படி, இரண்டு நிலைகளுக்கு இடையே முகப்பிடை இழுவிசையில் ஒடுக்கம் ஏற்படும் போது பால்மமாக்கல் நடைபெறுகிறது.
- விலக்கக் கோட்பாடு – பால்மமாக்க காரணி பிரிநிலையின் மேற்பரப்பில் படலத்தை ஏற்படுத்துகிறது. இது திவலை அல்லது குமிழிகளை உருவாக்கி ஒன்றுக்கொன்று விலக்கமடையச் செய்கிறது. இந்த விலக்கு விசை பிரிகை ஊடகத்தை தொங்கல் நிலையில் வைக்கிறது.
- பாகு மாற்றம் – கருவேலம் மற்றும் பிசின் போன்ற நீர்நீக்கும் கூழ்மங்கள், அதே போன்று PEG (அல்லது பாலிஎத்திலீன் கிளைக்கால்), கிளிசரின், மற்றும் CMC (கார்பாக்சிமெத்தில் செல்லுலோசு) போன்ற பிற பாலிமர்கள், அனைத்து பாகு அத்தன்மையைத ிகரிக்க்கச் செய்கின்றன.டஇது பிரிகை நிலையில் திவலை அல்லது தொங்கல்களை உருவாக்குகிறது.
# பால்மம்

## பயன்கள்

#### உணவுத்துறையில்

உணவுப்பொருட்கள் தயாரிப்பில் பொதுவாக "எண்ணெய் பிரிகையடைந்துள்ள நீர் பால்மம்" பயன்படுத்தப்படுகிறது.  
- **பால்கொழுப்புத் துகள்களை சீரளவாக்குதல்** – நீரில் பால் கொழுப்பு பால்மங்கல். இதில் பால் புரதங்கள் பால்மமாக்கியாக உள்ளன.
# பால்மம்

## பயன்கள்

#### சுகாதாரம்

மருந்தாக்கவியல், சிகை அலங்காரம், தன் சுத்தம், மற்றும் ஒப்பனை, இவைகளில் பால்மங்கல் அடிக்கடி பயன்படுத்தப்படுகின்றன. இவை பெரும்பாலும் எண்ணெய் மற்றும் நீர்மங்களாக பிரிகையைடந்துள்ள பால்மமாக உள்ளன. இவை மருந்தாக்கவியல் துறையில் பல செயல்களைப் பொறுத்தே உள்ளது. குழைவு, களிம்புகள், தேய்ப்பு தைலம் (ஆற்றுமருந்து), பசைகள், படங்கள், அல்லது திரவங்கள், பால்மங்கள் என அழைக்கப்படுகின்றன. பெரும்பாலும் எண்ணெய்-நீர் விகிதங்கள், பிற சேர்க்கை பொருட்கள் இவற்றைப் பொறுத்தே இப்பால்மங்கள் உருவாக்கப்படுகின்றன. இவற்றில் முதல் ஐந்தும் புறமருந்து பூச்சு<nowiki/>களாகப் பயன்படுத்தப்படுகின்றன. தோலின் மேற்பகுதிகளில், விழித்திறப்பு சிகிச்சைகளில், மலக்குடல் நரம்பு மண்டல சிகிச்சைகள் மற்றும் புணர்புலை சிகிச்சைகளில் இப்பால்மங்கல் பயன்படுத்தப்படுகின்றன. அதிகளவு நீர்மமாக உள்ள பால்மங்கல் வாய்வழியாக<nowiki/>வும், சில சந்தர்பங்களில் உட்செலுத்தப்படுகிறது. மீன் எண்ணெய் , கார்டிசால் பரவலாகப் பயன்படுத்தப்படும் பாால்மமாகும்.
# பிலிப்பைன்சின் வரலாறு

**பிலிப்பைன்சின் வரலாறு**, 67,000 ஆண்டுகளுக்கு முன்பு கட்டுமரங்களிலோ, வள்ளங்களிலோ மனிதர்கள் இத்தீவுகளில் குடியேறியதில் இருந்து தொடங்குகின்றது. 2007 இல் கலாவோ மனிதன் கண்டுபிடிக்கப்பட்டது இதை உறுதிப்படுத்துகிறது. using rafts or boats at least 67,000 years ago as the 2007 discovery of Callao Man suggested. நிக்ரிட்டோ குழுக்கள் முதலில் இத் தீவுக் கூட்டத்தில் குடியேறின. ஆசுத்திரோனீசியர்கள் பின்னரே இத்தீவுகளில் குடியேறினர். இச்சமுதாயக் குழுக்கள் காலப் போக்கில், வேறுபட்ட அளவிலான பொருளாதாரச் சிறப்பாக்கம், சமூகப் படிநிலையாக்கம், அரசியல் ஒழுங்கமைப்பு ஆகியவற்றுடன் கூடிய குடியிருப்புக்களாக வளர்ச்சி பெற்றிருக்கக்கூடும் என அறிஞர்கள் நம்புகின்றனர். இவற்றுட் சில குடியேற்றங்கள், தொடக்க நாடுகள் எனச் சொல்லக்கூடிய அளவுக்கு அளளவையும், சிக்கற்றன்மையையும் அடைந்திருந்தன என்ற கருத்தும் அறிஞர்களிடையே நிலவுகின்றது. இது தற்காலக் குடியிருப்பு மையங்களான மேனிலா, தொண்டோ, பாங்கசினான், செபு, பனே, போகோல், புட்டுவான், கொட்டபாட்டோ, லனாவோ, சுலு அரேபியாவில் இருந்து இசுலாத்தில் செல்வாக்குக்கோ, சீனாவுடன் தொடர்புடைய சீனமயமான சிற்றரசுகளின் செல்வாக்குக்கோ உட்பட்டு இருந்திருக்கக்கூடும். முதலாம் ஆயிரவாண்டுகளில் இருந்து இவ்வாறான சிறிய கரையோர நாடுகள் செழிப்புற்றிருந்தன. இந்த இராச்சியங்கள் இன்றைய சீனா, இந்தியா, சப்பான், தாய்லாந்து, வியட்நாம், இந்தோனீசியா போன்றவற்றோடு வணிகத்தில் ஈடுபட்டிருந்தன. ஏனைய குடியேற்றங்கள் "பரங்கே" எனப்படும் சுதந்திரமான சிறிய குடியேற்றப் பகுதிகளாக இருந்தன. இவை பெரிய நாடொன்றோடு இணைந்து இயங்கின.  
ஐரோப்பியர் ஒருவரின் முதல் பதிவு செய்யப்பட்ட வருகை பெர்டினன்ட் மகலனின் வருகையாகும். இவர் 1521 மார்ச் 16 ஆம் தேதி சமர்த் தீவைக் கண்டார். அடுத்தநாள், கிழக்கு சமரின் குய்யுவானின் பகுதியாக உள்ள ஓமோனொன் (Homonhon) தீவில் இறங்கினார். 1565 பெப்ரவரி 13 இல் மெக்சிக்கோவில் இருந்து மிகுவேல் லோப்பசு டெ லெகாசுப்பியின் (Miguel López de Legazpi) வருகையுடன் இசுப்பானியக் குடியேற்றம் தொடங்கியது. இவர் முதலாவது நிரந்தரக் குடியேற்றத்தை செபுவில் நிறுவினார். தீவுக் கூட்டத்தின் பெரும் பகுதி இசுப்பானிய ஆட்சியின் கீழ் வந்தது. இதன்மூலம் பிலிப்பைன்சு என அறியப்பட்ட முதல் ஒன்றிணைந்த அரசியல் அமைப்பு உருவானது. இசுப்பானியக் குடியேற்றவாத ஆட்சி கிறித்தவம், சட்டக் கோவை, ஆசியாவின் மிகப் பழைய நவீன பல்கலைக்கழகம் ஆகியவற்றை அறிமுகப்படுத்தியது. பிலிப்பைன்சு, மெக்சிக்கோவைத் தளமாகக் கொண்டிருந்த புதிய இசுப்பெயினின் அரசப் பிரதிநிதியின் கட்டுப்பாட்டில் இருந்தது. பின்னர் இது இசுப்பெயினின் நேரடி ஆட்சிக்குள் கொண்டுவரப்பட்டது.  
இசுப்பானிய-அமெரிக்கப் போரில் இசுப்பெயின் தோற்றதைத் தொடர்ந்து 1898 இல் பிலிப்பைன்சின் இசுப்பானிய ஆட்சி முடிவுக்கு வந்தது. ஈதன் பின்னர் பிலிப்பைன்சு ஐக்கிய அமெரிக்காவின் ஒரு ஆட்சிப்பகுதி ஆகியது. எமிலியோ அகுய்னால்டோ தலைமை தாங்கிய பிலிப்பைன் புரட்சி ஒன்றை அமெரிக்கப் படைகள் ஒடுக்கின. பிலிப்பைன்சை ஆள்வதற்கு, அமெரிக்கா ஒரு தீவுசார்ந்த அரசாங்கத்தை அமைத்தது. 1907 இல் மக்களால் தெரிவு செய்யப்பட்ட பிலிப்பைன் அவை உருவாக்கப்பட்டது. யோன்சு சட்டமூலத்தில் பிலிப்பைன்சுக்குச் சுதந்திரம் வழங்குவதாக ஐக்கிய அமெரிக்கா உறுதி அளித்திருந்தது. முழுச் சுதந்திரத்துக்கு முன் ஒரு இடைக்கால ஒழுங்காக 10 ஆண்டுகளுக்கான பிலிப்பைன்சு பொதுநலவாயம் 1935 இல் உருவாக்கப்பட்டது. எனினும், இரண்டாம் உலகப் போர்க் காலத்தில் 1042 ஆம் ஆண்டு சப்பான் பிலிப்பைன்சைக் கைப்பற்றியது. 1945 இல் ஐக்கிய அமெரிக்கப் படைகள் சப்பானியப் படைகளைத் தோற்கடித்தன. 1946 இன் மணிலா ஒப்பந்தம் சுதந்திரமான பிலிப்பைன்சுக் குடியரசை உருவாக்கியது.
# இந்தித் திணிப்பு எதிர்ப்புப் போராட்டம் 1937–40

**இந்தி திணிப்பு எதிப்புப் போராட்டம் 1937–40** (**Anti-Hindi agitation of 1937–40**)  
சென்னை மாகாணத்தில், இந்தித் திணிப்புக்கு எதிராக நடைபெற்ற தொடர் போராட்டங்கள் ஆகும்.  
1937ல் இந்திய தேசிய காங்கிரசு கட்சியின் சென்னை மாகாண முதலமைச்சரான இராசகோபாலாச்சாரி, சென்னை மாகாணப் பள்ளிக்கூடங்களில் இந்தி மொழி கட்டாயமாக கற்பிக்க வேண்டும் என ஆணையிட்டது.  
இந்த ஆணையை எதிர்த்து நீதிக்கட்சி மற்றும் திராவிடர் கழகத் தலைவர் ஈ. வெ. இராமசாமி கடுமையாக எதிர்த்ததுடன், இந்தி திணிப்புத் தொடர்பான அரசாணையை உடனடியாகத் திரும்பப் பெற வேண்டும் என வலியுறுத்தினார்.  
இந்தி திணிப்பு எதிர்ப்புப் போராட்டாம் சென்னை மாகாணத்தில் 1937 முதல் 1940 முடிய மூன்று ஆண்டுகள் தொடர்ந்து நடைபெற்றது. மாணவர்கள், இளைஞர் மற்றும் பொதுமக்கள் உண்ணாநோன்புகள், மாநாடுகள், ஊர்வலங்கள், மறியல் போராட்டங்கள் மூலம் இந்தித் திணிப்பை எதிர்த்தனர்.  
இந்தி திணிப்பு எதிர்ப்பு போராட்டத்தின் போது, இருவர் துப்பாக்கிச் சூட்டில் இறந்தனர். போராட்டத்தில் கலந்து கொண்ட பெண்கள், சிறுவர்கள் உட்பட 1,198 நபர்களைக் கைது செய்ததன் விளைவாக அரசு, பொதுமக்களுக்கு விளக்கம் கூற கடமைப்பட்டிருந்தது. தில்லி மத்திய அரசிலிருந்து காங்கிரஸ் கட்சி, 1939களின் இறுதியில் ஆட்சியிலிருந்து விலகிய பின்னர், சென்னை மாகாண முதமைச்சர் இராசகோபாலாச்சாரியாரும் பதவி விலகினார். 1940ல் சென்னை மாகாண ஆளுநராக இருந்த ஜான் எர்ஸ்கின் பிரபு, கல்வி நிலையங்களில் இந்தி மொழியை கட்டாயமாக கற்றுத் தரவேண்டும் என்ற உத்தரவை திரும்பப் பெற்றார். எனவே இந்தித் திணிப்பு எதிர்ப்பு போராட்டங்கள் முடிவிற்கு வந்தன.
# இந்தித் திணிப்பு எதிர்ப்புப் போராட்டம் 1937–40

## பின்னணி

இந்திய விடுதலைக்குப் பின் உருவான இந்தியாவின் பொது மொழியாக இந்துசுத்தானி மொழி பரிந்துரைக்கப்பட்டது.
1925ல் இந்திய தேசிய காங்கிரசு கட்சி, தன் அலுவல் மொழியை இந்துஸ்தானியிலிருந்து ஆங்கில மொழிக்கு மாற்றியது.  
இந்துஸ்தானி மொழியின் ஆதரவாளரகளான மகாத்மா காந்தியும் ஜவகர்லால் நேருவும், இந்துஸ்தானி மொழி பேசாத மாகாணங்களில் இந்துஸ்தானி மொழியைக் காங்கிஸ் கட்சியினர் பரப்ப வேண்டும் என விரும்பினர். தமிழர்களை, வட இந்தியர்களுக்கு அடிமைத்தனம் செய்வதற்கான முயற்சியின் ஒரு பகுதியே இந்தி திணிப்பு என ஈ. வெ. இராமசாமி கருதினார்.  
1937ல் இந்திய தேசிய காங்கிரசு கட்சி, சென்னை மாகாண சட்டமன்றத் தேர்தலில் வெற்றி பெற்று ஆட்சி அமைத்தது. 14 சூலை 1937ல் இந்தி மொழி ஆதரவாளரான இராசகோபாலாச்சாரி சென்னை மாகாண முதலமைச்சராகப் பொறுப்பேற்றார்.  
இராசகோபாலசாரி சென்னை மாகாண முதலமைச்சராகப் பதவியேற்ற ஒரு மாதத்திற்குள், 11 ஆகஸ்டு 1937ல் உயர்நிலைப் பள்ளிகளில் மாணவர்களுக்கு இந்தி மொழி கட்டாயமாகக் கற்பிக்கப்பட வேண்டும் எனும் அறிவித்தார். ஈ. வெ. இராமசாமி மற்றும் நீதிக்கட்சியின் தலைவர் ஏ. டி. பன்னீர் செல்வம் ஆகியோர் உடனடியாகப் பள்ளிகளில் இந்தி மொழி கற்பிக்கும் அரசின் ஆனையை எதிர்த்து அறிக்கை விட்டனர். எனவே சென்னை மாகாணம் முழுவதும் 4 அக்டோபர் 1937 முதல் இந்தித் திணிப்பு எதிர்ப்புப் போராட்டம் அறிவிக்கப்பட்டது.  
21 ஏப்ரல் 1938ல், சென்னை மாகாண முதலமைச்சர் இராசகோபாலாச்சாரி, 125 உயர்நிலைப்பள்ளிகளில் கட்டாயமாக இந்தி மொழி கற்பிக்கப்பட வேண்டும் என்ற அரசாணையை வெளியிட்டார். இராஜாஜியின் இந்த முயற்சி, தமிழ் மொழியை அழிக்கவும், இந்தி மொழியை வளர்க்கவும் வழிவகுக்கும் என இந்தி எதிர்ப்பாளர்களால் கருதப்பட்டது. எனவே இராஜாஜி மற்றும் இந்தி திணிப்புக்கும் எதிராகச் சென்னை மாகாணம் முழுவதும் போராட்ட
ங்கள் துவங்கியது.  
மேலும் சூலை 1ம் தேதி **இந்தி மொழி நாள்** என்று அறிவிக்கப்பட்டதற்கு எதிராகவும் இந்தி எதிர்ப்பு ஊர்வலங்கள், உண்ணாநோன்புகள், கருப்புக் கொடி ஏந்தி விளக்கக் கூட்டங்கள் நடத்துதல், அரசு அலுவலகங்கள் முன் நின்று மறியல் செய்தல், இந்தி எதிர்ப்பு மாநாடுகள் நடத்துதல் மூலம் இந்தி திணிப்புக்கு குரல் எழுப்பப்பட்டது. and 3 December 1938)  
சென்னை மாகாணத்தின் நிர்வாகப் பகுதிகளில், தமிழ் மொழி பேசும் மாவட்டங்களில் இந்தி எதிர்ப்புப் போராட்டங்கள் வலுப்பெற்றது.  
21 பிப்ரவரி 1940 அன்று, சென்னை மாகாண ஆளுநர் எர்ஸ்கின் பிரபு, இந்தி மொழி கற்பது கட்டாயமில்லை என்றும், விருப்பமுள்ள மாணவர்கள் மட்டும் இந்தி மொழி கற்கலாம் என அரசாணை வெளியிட்டார்.
# இந்தித் திணிப்பு எதிர்ப்புப் போராட்டம் 1937–40

## இதனையும் காண்க

- இந்தித் திணிப்பு எதிர்ப்புப் போராட்டம்
# ஜான் கொக்ரொஃப்ட்

**சர் ஜோன் டக்லசு கொக்ரொஃப்ட்** (*Sir John Douglas Cockcroft*, 27 மே 1897&nbsp;– 18 செப்டம்பர் 1967) என்பவர் பிரித்தானிய இயற்பியலாளர் ஆவார். இவர் 1951 ஆம் ஆண்டில் அணுக்கருப் பிளவில் நடத்திய ஆய்வுக்காக இயற்பியலுக்கான நோபல் பரிசை எர்னஸ்டு வால்ட்டனுடன் இணைந்து பெற்றுக் கொண்டார். இவர் அணுக்கரு ஆற்றலை உருவாக்குயதில் முன்னோடியாகக் கருதப்படுகின்றார்.  
முதலாம் உலகப் போரில் பிரித்தானிய இராணுவத்தில் மேற்கு முனையில் பங்குபற்றினார். கொக்ரொஃப்ட் மான்செஸ்டர் நொழிநுட்பக் கல்லூரியில் மின்பொறியியல் படித்தார். பின்னர் புலமைப் பரிசில் பெற்று கேம்பிரிட்ச் சென் ஜோன்சு கல்லூரியில் படித்தார். எர்ணஸ்ட் ரதர்ஃபோர்டு இவரை கவென்டிசு ஆய்வுகூடத்தில் ஆய்வு மாணவராக இணைத்துக் கொண்டார். 1928 இல் ரதர்போர்டின் மேற்பார்வையில் கொக்ரொஃப்ட் தனது முனைவர் ஆய்வை முடித்தார். எர்னெஸ்ட் வால்ட்டன், ப்மார்க் ஒலிபாண்ட் ஆகியோருடன் இணைந்து கொக்ரொஃப்ட்–வால்ட்டன் முடுக்கியை உருவாக்கினார். கொக்ரொஃப்ட்டும் வால்ட்டனும் இணைந்து இக்கருவி மூலம் அணுக்கருவை செயற்கையாகப் பிளக்கும் முறையைக் கண்டுபிடித்தனர். இது *அணுக்கருப் பிளவு* என அழைக்கப்படுகிறது.  
இரண்டாம் உலகப் போர்க் காலத்தில் கொக்ரொஃப்ட் அறிவியல் ஆய்வு மையத்தின் உதவிப் பணிப்பாளராக நியமிக்கப்பட்டு ரேடார் பற்றி ஆய்வு நடத்தினார். அணுக்கரு ஆயுதங்களின் தொழில்நுட்ப ரீதியான சாத்தியங்களை ஆராய்ந்தார். 1940 இல், டிசார்ட் திட்டத்தின் கீழ் பிரித்தானியத் தொழில்நுட்பங்களை அமெரிக்க சகாக்களுடன் பகிர்ந்து கொண்டார். இத்திட்டத்தின் விளைவாக போரின் பிற்பகுதியில், வி-1 பறக்கும் வெடிகுண்டுகளைத் தாக்குவதற்குத் தேவையான உபகரணங்கள் அமெரிக்காவில் இருந்து பிரித்தானியாவுக்குத் தரப்பட்டன. 1944 மே மாதத்தில் மொண்ட்ரியால் ஆய்வுகூடத்தின் இயக்குநராக நியமிக்கப்பட்டார்.  
போரின் பின், கொக்ரொஃப்ட் அணுவாற்றல் ஆய்வு நிறுவனத்தின் (AERE) இயக்குநராக நியமிக்கப்பட்டார். இங்கு கிளீப் (GLEEP) என்ற மேற்கு ஐரோப்பாவின் முதலாவது அணுக்கரு உலை 1947 ஆகத்து 15 இல் ஆரம்பிக்கப்பட்டது. 1959 முதல் 1967 வரை கேம்பிரிட்ச் சர்ச்சில் கல்லூரியின் முதல் ஆசிரியராகவும், 1961 முதல் 1965 வரை கான்பரா ஆத்திரேலியத் தேசியப் பல்கலைக்கழகத்தின் வேந்தராகவும் பணியாற்றினார்.
# ஜான் கொக்ரொஃப்ட்

## அணுக்கரு ஆய்வு

1924 இல் எர்ணஸ்ட் ரதர்ஃபோர்டு தனது கவென்டிசு ஆய்வுகூடத்தில் கொக்ரொஃப்டை ஆய்வு மாணவராகச் சேர்த்துக் கொண்டார். 1924 செப்டம்பர் 6 இல் தனது முனைவர் பட்டத்தைப் பெற்றுக் கொண்டார். இக்காலகட்டத்தில் இவர் உருசிய இயற்பியலாளர் பீட்டர் காப்பித்சாவின் உதவியாளராகப் பணியாற்றினார். காப்பித்சா மிகக் குறைந்த வெப்பநிலைகளில் காந்தப் புலங்களின் இயற்பியல் குறித்து ஆய்வு செய்து கொண்டிருந்தார். கொக்க்ரொஃப்ட் இவருக்கு ஈலியம் திரவமாக்கிகளை உருவாக்க உதவி புரிந்தார்.  
கொக்ரொஃப்ட் புரோத்தன்கள் 300,000 இலத்திரன்வோல்ட் ஆற்றலுடன் போரான் அணுக்கருவை ஊடுருவ வல்லது எனக் கண்டுபிடித்தார். கொக்ரொஃப்டும் வால்ட்டனும் அடுத்த இரண்டு ஆண்டுகளுக்கு தமது வேகமுடுக்கியை உருவாக்குவதற்கு உழைத்தனர். இதற்கென ஒரு மின்மாற்றி அவர்களுக்குக் கொடுக்கப்பட்டது. 1932 இல் இருவரும் தமது முடுக்கியைப் பயன்படுத்தி இலித்தியம், பெரிலியம் ஆகியவற்றை அதிக-ஆற்றல் கொண்ட புரோத்தன்களால் மோதச் செய்தனர். இதன் விளைவாக காம்மா கதிர்களை அவர்கள் எதிர்பார்த்தார்கள். ஆனால் கிடைக்கவில்லை. ஆனால் அவர்கள் அவதானித்தது நொதுமிகள் என ஜேம்ஸ் சாட்விக் காட்சிப்படுத்தினார். கொக்குரொஃப்டும் வால்ட்டனும் பின்னர் ஆல்ஃபா துகள்களைப் பெற எத்தனித்தார்கள். 1932 ஏப்ரல் 14 இல், ஆல்ஃபா துகள்களை அவர்கள் கண்டுபிடித்தனர். *நேச்சர்* இதழில் அவர்கள் முதன் முறையாக செயற்கை முறை அணுக்கரு சிதைவை அறிவித்தார்கள்:
: + → 2 + 17.2 MeV
*அணுவைப் பிளத்தல்* என அழைக்கப்பட்ட இக்கண்டுபிடிப்புக்காக 1938 இல் இயூசு விருதும், 1951 இல் இயற்பியலுக்கான நோபல் பரிசும் வழங்கப்பட்டது.
# வடக்கத்திய ஐக்கிய அமெரிக்கா

on board the ISS on a pass over the Northern United States at night.]]  
**வடக்கத்திய ஐக்கிய அமெரிக்கா** (*Northern United States*) சுருக்கமா **அமெரிக்க வடக்கு** அல்லது **தி நார்த்**, எனப்படுவது புவியியல் சார்ந்த அல்லது வரலாறு சார்ந்த வரையறுப்பாக இருக்கலாம்.
# வடக்கத்திய ஐக்கிய அமெரிக்கா

## புவியியல் சார்ந்த வரையறை

புவியியலின்படி, ஐக்கிய அமெரிக்காவின் மிகுவடக்கிலுள்ள மாநிலங்களும் வட்டாரங்களும் இதில் அடங்கும். இதில் கனடா-அமெரிக்கா எல்லையை ஒட்டிய மாநிலங்களும் தவிர பிற மாநிலங்களும் அடங்கும்.
# வடக்கத்திய ஐக்கிய அமெரிக்கா

## தொடர்புள்ள பக்கங்கள்

- தெற்கத்திய ஐக்கிய அமெரிக்கா
# தென்கிழக்கு ஐக்கிய அமெரிக்கா

**தென்கிழக்கு ஐக்கிய அமெரிக்கா** (*Southeastern United States*) தெற்கத்திய ஐக்கிய அமெரிக்காவின் கிழக்குப் பகுதியும் கிழக்கத்திய ஐக்கிய அமெரிக்காவின் தெற்குப் பகுதியும் ஆகும். இதில் 12 மாநிலங்கள் அடங்கியுள்ளன.
# தென்கிழக்கு ஐக்கிய அமெரிக்கா

## மக்கள்தொகையியல்

தென்கிழக்கு ஐக்கிய அமெரிக்கா குறித்த அலுவல்முறையான ஐக்கிய அமெரிக்க மக்கள்தொகை கணக்கெடுப்பு ஆணையம் வரையறை ஏதுமில்லை. இருப்பினும், அமெரிக்கப் புவியிலாளர் சங்கம் தென்கிழக்கு ஐக்கிய அமெரிக்கா அலபாமா, புளோரிடா, ஜோர்ஜியா, கென்டக்கி, மிசிசிப்பி, வட கரொலைனா, தென் கரொலைனா, டென்னிசி, மேரிலாந்து, வர்ஜீனியா, மற்றும் மேற்கு வர்ஜீனியா உள்ளடக்கியதாக வரையறுத்துள்ளது. சில நேரங்களில் ஆர்கன்சாவும் லூசியானாவும் சேர்த்துக்கொள்ளப்படுகின்றன.
# வண்ணந்தீட்டிய ஆமை

**வண்ணந்தீட்டிய ஆமை** (உயிரியல்:*Chrysemys picta*, ஆங்கிலம்:*Painted turtle*) என்பது, வட அமெரிக்காவில் பரவலாகக் காணப்படும் நீர்வாழ் ஆமை வகையைச் சார்ந்த உயிரனம் ஆகும். எனவே, இது மெதுவாக நகரும் நன்னீர் ஓட்டங்களில் அதிகமாகக் காணப்படுகின்றன. இவை வட அமெரிக்காவில், தெற்குக் கனடா தொடங்கி லூசியானா வரையும், வட மெக்சிகோவிலும், பசிபிக் பெருங்கடலிலும், அட்லாண்டிக் கடலிலும் பரவலாக வாழ்கின்றன. இவை *செரிசெமைசு* (Chrysemys) என்ற பேரினத்தின் ஒரேயொரு வாழ்நிலை இனமாகும். குள நீராமைக் (Emydidae) குடும்பத்தின் சிறு பகுதியாக, இப்பேரினம் விளங்குகிறது. தொல்லுயிர்ப் புதை படிவுகளின் படி, இந்த உயிரினம் ஒன்றரை கோடி ஆண்டுகளுக்கு முன்னமே வாழ்ந்ததாகக் கண்டறிந்துள்ளனர். கடைசி பனியக் காலத்தில் (Last glacial period), இந்த இனத்தின், நால்வகைச் சிற்றினங்கள், வட அமெரிக்கக் கண்டத்தின் கிழக்கு, மேற்கு, தெற்கு, நடு பகுதிகளில் தோன்றியதாக, உயிரியல் அறிஞர்களால் ஏற்றுக் கொள்ளப்பட்டுள்ளது.
# வண்ணந்தீட்டிய ஆமை

## உடற் தோற்றம்

வண்ணந்தீட்டிய ஆமையின் ஓடு நீளமானது, நீள்வளையமானது, வழு வழுப்பான சிறு வரிப்பள்ளம், அவற்றை பெரிய செதில்கள், தட்டு போன்று, ஒன்று மற்றதன் மீது படிந்து காணப்படுகின்றன. அத்தோடு அடிப்புறமானது தட்டையாக அமைந்துள்ளது.
பாதுகாப்பாக உள்ள ஓட்டின் மேற்புறமானது (carapace), அது வாழும் நீர்நிலையின் அடியாழம் கருப்பு நிறமாக இருந்தால், மேற்புற ஓடும் கருமையாக இருக்கும். சில நேரங்களில் வேறுபட்டு ஆலிவ்(olive) நிறமாக இருக்கும். ஆமையோட்டின் அடிப்புறப் பகுதியானது (plastron) ஓடாகவும், குஞ்சுகளுக்கு செந்நிறமாகவும், பெரிய ஆமைக்கு மஞ்சள் நிறத்துடனும், சில நேரங்களில் சிவப்பு நிறத்துடனும், அத்துடன் அடி ஓட்டின் நடுவில், கருமையான குறியீடுகளும் பெற்று விளங்குகிறது. இவ்வாறாக மேலோட்டிற்கும், கீழோட்டிற்கும் இடையே, கடினமான தோல் போன்ற சவ்வு உண்டு. அது இரண்டு ஓட்டினையும் தனித்தனியே செயற்பட வைக்கும் இயல்புடையதாக உள்ளன. இருப்பினும், இரு ஓட்டினையும், முழுமையாக வெளியே தள்ள இயலாது. இந்த நடு இணைப்பு வசதியானது, ஆபத்துக் காலங்களில், ஆமையின் கால்களும், நலையும், வாலும் உள் இழுத்துக் கொள்ளும் போது, விரிந்து அந்த உள்வரும் உடல் உறுப்புகள் வசதியாக உள்ளிருக்க மிகவும் உறுதுணயாக செயற்படுகிறது.  
ஆமையின் தோலானது, ஆமையோடு போலவே கருப்பாகவும், கழுத்துப் பகுதிகளில் சிவப்பும், மஞ்சளுமான வரிக்கோடுகளையும் அமைந்து உள்ளன.கழுத்துப்போலவே, வாலும், கால்களும் நிறம் உடையதாக அமைந்து உள்ளன. பிற குள ஆமைகளைப் போலவே, எடுத்துக்காட்டக, பாக் ஆமையைப் போலவே((bog turtle – *Glyptemys muhlenbergii*), இந்த ஆமையின் கால் விரல்களுக்கு இடையே சவ்வுகள் அமைந்துள்ளன. அச்சவ்வுகள் அவை நீந்துவதற்கு மிகவும் உறுதுணையாக இருக்கின்றன.  
இந்த ஆமையின் தலையானது, தனித்துவமும் மிக்கதாகும். அதன் முகத்தில் மட்டுமே, மஞ்சள் நிற வரிகளும், பெரிய மஞ்சள் புள்ளியும், இழை வரிபோன்ற பழுப்புக் கண்களும், பக்கத்திற்கு ஒன்றாக அமைந்து, அதனை அடுத்தக் கன்னங்களில் இரு அகலான மஞ்சள் கோடுகளும், அவை சந்திக்கும் இடத்தில் தாடையும் அமைந்து, அழகுற உள்ளன. வண்ண ஆமையின் மேற்புற தாடையானது (philtrum), ஆங்கில எழுத்து "V" தலை கீழ் இருப்பது போன்று அமைந்துள்ளது. கீழ்புறமானது, பற்களைப் போன்ற துருத்திக் கொண்டுள்ள, தசைகளோடு காணப்படுகின்றன.
# ஆவின் முறைகேடு

**ஆவின்முறைகேடு** அல்லது **ஆவின் பால் கலப்பட மோசடி** (**Aavin milk scam**) என்பதுபல்வேறுமாவட்டங்க்ளில்இருந்து சென்னைக்குவிநியோகவண்டிகளில் எடுத்துச்செல்லப்பட்டஆவின்பாலை செல்லும் வழியில்திருடிஅதற்குபதில்நீரைக்கலந்தகுற்றத்தைக்குறிப்பிடுவது ஆகும். ஆவினானது,தமிழ்நாட்டு மாநில அரசின்கூட்டுறவு பால் உற்பத்தியாளர்கள் இணையம் ஆகும். இந்தமுறைகேடானது 2014ஆகத்து 19அன்றுநாராயணபுரம்என்றஇடத்தில்இருந்துகாலிபால்குவளைகளைக்கொண்டுவந்தமூடுந்தை காவல்துறையினர்ஆய்வுசெய்துவிசாரித்தபோதுவெளியானது.இந்தசெய்திவெளியானதைத்தொடர்ந்துமாநிலப்பால்வளத்துறைஅமைச்சர்அவரது பதவியில்இருந்துநீக்கப்பட்டார். மேலும்ஒன்பதுஆவின்அதிகாரிகள்இடைநீக்கம்செய்யப்பட்டனர்.இந்தமுறைகேடுகளில்பிரதானமாகசெயல்பட்டவராககருதப்பட்டவைத்தியநாதன்என்பவர்கைது செய்யப்பட்டார்.இதனால் அரசுக்குஏற்பட்ட இழப்புகளின் தொடக்க மதிப்பீட்டாக மொத்தம் 10 லட்சம் லிட்டர்களில் ஒரு சதவீதமாக கணக்கிடப்பட்டது. இது நாள் ஒன்றுக்கு 23 லட்சம் ரூபாயாக மதிப்பிடப்பட்டது.